(แคสเซิลร็อก) (โคโลราโด)
ผมมักจะหาอะไรมาผลักดันตัวเองเพิ่มเติมเสมอ
และผมมีหลายอย่างต้องพิสูจน์กับตัวเอง
ผมรู้สึกอยู่ตลอดว่า ผมพยายามพิสูจน์ตัวเองให้วงการกอล์ฟเห็น
พิสูจน์ให้เห็นว่าผมอาจจะเหมาะสม
กับทีมเหล่านั้นที่ไม่เลือกผมเป็นลูกทีม
เพรสซิเดนต์สคัพเป็นรายการที่ผมอยากเล่นมาก
การได้ติดทีมสำคัญกับผมมาก
ปีที่แล้วมันหนักหนาสาหัสจนผมรับไม่ไหว
ผมจะพยายามทำเต็มที่เหมือนที่ทำมาตลอด
ผมรู้สึกว่าทุกสัปดาห์มีชีวิตเป็นเดิมพัน
สนามกอล์ฟแคสเซิลไพนส์ที่แสนงดงาม
นี่คือรอบสุดท้ายของบีเอ็มดับเบิลยูแชมเปียนชิพ
เมื่อไม่ถึงหนึ่งปีก่อน คุณคงนึกไม่ออกว่าคีแกน แบรดลีย์
ต้องรู้สึกสิ้นหวังและโศกเศร้าขนาดไหน
ตอนที่เขาไม่ถูกเลือกเข้าทีมไรเดอร์คัพ
และคุณก็คงจะคิดว่า
ถ้าเกิดคีแกน แบรดลีย์คว้าแชมป์รายการนี้ได้
ยังไงทีมเพรสซิเดนต์สคัพก็ต้องเลือกเขา
คีแกน แบรดลีย์คว้าแชมป์บีเอ็มดับเบิลยูอีกครั้ง
ขอแสดงความยินดีกับคีแกน แบรดลีย์
แชมป์บีเอ็มดับเบิลยูปีนี้
(3,600,000 ดอลลาร์ - คีแกน แบรดลีย์)
เพรสซิเดนต์สคัพ คุณอยากไปมอนทรีออล
- ผมไม่ได้กดดันนะ - ถ้าคุณไม่ติดทีมก็แปลกแล้ว
เพรสซิเดนต์สคัพจัดขึ้นทุกๆ สองปี
มันเป็นศึกระหว่างทีมอเมริกา
กับทุกชาติเว้นแค่ยุโรป
ทีมอินเตอร์
มันเหมือนกับไรเดอร์คัพ แต่ว่ามีทอม คิม
เรียบร้อย
เพรสซิเดนต์สคัพเป็นรายการ ที่ไม่เหมือนรายการไหน
ทีมเพรสซิเดนต์สคัพ
มีที่ว่าง 12 ตำแหน่งเหมือนกับไรเดอร์คัพ
หกตำแหน่งมาจากผลงานการเล่น ส่วนอีกหกจะเลือกโดยกัปตัน
นี่คือเวทีชิงชัยระดับโลก
คุณเล่นเพื่อประเทศของคุณ เพื่อเกียรติยศ เพื่อเพื่อนร่วมทีม
มันเป็นความกดดันที่ผู้เล่นหลายคนไม่คุ้นชิน
ถ้วยเพรสซิเดนต์สคัพเป็นของทีมอเมริกา
ผมพยายามเต็มที่ที่จะไม่หมกมุ่นกับเรื่องนี้
ผมอยากเป็นส่วนหนึ่งของทีม
มันมีหลายอย่างเป็นเดิมพันในปีเพรสซิเดนต์สคัพ
ถ้าเกิดทีมอเมริกาเพิ่งพ่ายแพ้มาในศึกไรเดอร์คัพ
หนุ่มๆ พวกนี้จะรู้สึกร้อนเร่า
พวกเขารู้สึกว่ามีบางอย่างจะต้องพิสูจน์
คนจะมองว่าทีมนานาชาติเป็นทีมรองบ่อน
จนกว่าพวกเขาจะคว้าชัยชนะครั้งสำคัญได้
อเมริกาเป็นทีมที่เล่นกอล์ฟแข็งมาก
ทีมนานาชาติไม่ได้เป็นแชมป์มาหลายปีแล้ว
และเราอยากเปลี่ยนเรื่องนั้น
(ฟูล สวิง)
(ตอน 7) (ฟื้นคืนชีพ)
อีกสักครู่เราก็จะได้รู้แล้วว่า
จิม ฟิวริกกับไมค์ เวียร์ จะเลือกใครมาเติมเต็มทีม
ผมอยากรู้แล้วว่าใครจะถูกเลือกไปชิงชัย
สวัสดียามบ่าย ขอต้อนรับสู่สนามกอล์ฟรอยัลมอนทรีออล
เราจะเริ่มจากกัปตันทีมนานาชาติ ไมค์ เวียร์
แล้วไปที่กัปตันทีมอเมริกา จิม ฟิวริก ไมค์ครับ
ไมค์ เวียร์เคยบอกว่า "ผมอาจเลือกชาวแคนาดาหกคนเข้าทีมก็ได้
แต่พวกเขาต้องเข้ามาด้วยผลงาน"
ชาวแคนาดาย่อมอยากให้ในทีม มีผู้เล่นแคนาดามากที่สุด
ผมตื่นเต้นที่จะประกาศชื่อคนที่ผมเลือก
เรามีคริสเตียน เบซเดนฮูต จากแอฟริกาใต้
ดาวรุ่งหน้าใหม่ มินวู ลี
อีกคนที่เคยผ่านรายการนี้ ซีวู คิม
จากนั้นก็เป็นผู้เล่นแคนาดา
คอรีย์ คอนเนอร์ส
เรามีเทย์เลอร์ เพนดริธ
และคนแคนาดาคนสุดท้ายคือแม็กเคนซี ฮิวจ์ส
เรามาดูทีมนี้ทั้งชุดกันหน่อยนะครับ
อย่างที่ไมก์ได้บอก มีผู้เล่นแคนาดาสามคนที่ถูกเลือก
นั่นคือคอนเนอร์ส ฮิวจ์สและเพนดริธ
ไม่มีนิก เทย์เลอร์ ไม่มีอดัม แฮดวิน
มันน่าผิดหวังก็จริง แต่ในขณะเดียวกัน
มันก็เติมเชื้อไฟให้ผม
ให้ผมตื่นไปยิมในตอนเช้า
ไปซ้อมตีลูก
ไม่เป็นไร
เวทีเป็นของคุณแล้วจิม
หกคนที่คุณเลือกให้มาที่รอยัลมอนทรีออลเป็นใคร
ผมจะเริ่มจากแซม เบิร์นส์
รัสเซลล์ เฮนลีย์
คีแกน แบรดลีย์
แม็กซ์ โฮม่า
ไบรอัน ฮาร์แมน
และโทนี่ ฟิเนา
ดูเหมือนว่าจิมจะประกาศรายชื่อ
ผู้เล่นคนที่เจ็ดถึงสิบสอง ในเพรสซิเดนต์สคัพออกมาแล้ว
ผมตื่นเต้นมากที่จะได้แข่งกับ
คู่แข่งชั้นดีและเพื่อนที่ดี กัปตันฟิวริกคนนี้
เรารู้ดีว่าเราเป็นทีมเยือน
เรารู้ว่าผู้ชม 99 เปอร์เซ็นต์จะไม่ได้เชียร์เรา
ผมตื่นเต้นกับลูกทีม 12 คนที่ผมมี พวกเขาต้องเตรียมใจมาให้พร้อม
มันสำคัญมากกับทุกๆ คน
ผมมีผู้เล่น 12 คนที่กำลังตื่นเต้น และกระเหี้ยนกระหือรือ มันสนุกจริงๆ
(ชอร์แฮม) (เวอร์มอนต์)
เราอยู่ในห้องนอนตอนที่จิมโทรมา
อืม
ผมน่าจะบอกคุณแล้วมั้ง
ว่าถ้าเขาโทรมาและบอกว่าผมไม่ได้อยู่ในทีม
ผมก็คงจะเข้าใจ
จริงๆ ผมมีเผื่อใจเอาไว้ด้วยซ้ำ
มันง่ายมากที่เขาจะไม่เลือกผม
ผมบอกเขาเป็นล้านครั้งแล้วว่าผมซาบซึ้งใจมาก
หลังจากปีที่แล้ว ผมสัญญากับตัวเองว่าผมจะถอยสักก้าว
จะไม่จดจ่อกับการเข้าทีมพวกนี้เกินไปนัก
เพราะพอเราไม่ถูกเลือก
มันไม่เพียงพรากหลายอย่างไปจากผม แต่ยังพรากไปจากจิลเลียนและครอบครัวเรา
(ปี 2023)
- ไงแซ็ค - ไงเพื่อน
สิ่งที่ฉันจะพูดนี่มันไม่ง่ายเลย เพื่อนเอ๋ย
ฉันคิดว่ามันจะดีที่สุดถ้าปีนี้เราเปลี่ยนแนวทาง
ฉันอยากเลือกได้สัก 30 คน
แต่ฉันทำไม่ได้
ฉันอยากบอกนายว่าฉันขอบคุณนายจริงๆ
โอเค แซ็ค ฉันเข้าใจ
ขออวยพรให้นายโชคดีนะ
หวังว่าพวกนายจะคว้าชัยชนะที่นั่นได้
ขอบใจ คีกส์ ขอบใจมากจริงๆ
ใครครับ ใครเหรอ
ทำอะไรกันอยู่น่ะ
- เปล่าจ้ะ - ไม่มีอะไร ลูกรัก
กอดพ่อเขาหน่อยสิ
- ทำไมครับ - พ่ออยากได้กอด
มันน่าผิดหวังมากที่ต้องเห็นเขาเจอเรื่องแบบนั้น
มันทำให้เราทั้งคู่ใจสลาย
แย่ชะมัด
แต่ในทันทีทันใด
คีแกนก็เปลี่ยนเป้าหมายเป็น "โอเค ฉันจะเข้าทีมเพรสซิเดนต์สคัพให้ได้"
มันคุ้มค่าที่ในที่สุดคนก็มองเห็นฝีมือเขา
แบบที่ฉันมองเห็นและรู้จักมาตลอด
และไม่เคยนึกกังขาเลยสักวินาทีเดียว
ผมคิดว่ากับชีวิต กับทุกๆ งาน
มันมีคนที่ทุ่มเทจนสุดฝีมืออยู่
พวกเขาทุ่มเททุกอย่างให้กับสิ่งที่พวกเขาทำ
พวกเขายอมสละหลายอย่าง ยอมสละครอบครัว
พวกเขาทำทั้งหมดนี้ แต่ก็ใช่ว่าจะได้สิ่งตอบแทนเสมอไป
ใช่
ฉะนั้นเมื่อเราได้รับโอกาส มันเลยรู้สึกดีจริงๆ
(จูปิเตอร์) (ฟลอริดา)
สวัสดี Netflix
สวัสดี ฟูล สวิง
มีคนจะแย่งอาหารแล้ว มาเทโอ
นี่ พิกซี่
กินเนื้อเพื่อเสริมสร้างกล้าม
- ใครกล้ามใหญ่ๆ - ผม
ผมคามิโล วีเยกัส
ผมโชคดีมากที่ได้เป็นผู้ช่วยกัปตัน
เป็นครั้งที่สองในเพรสซิเดนต์สคัพ
การได้ร่วมทีมนั้นถือเป็นเกียรติ
เนื้อเหรอ
จะได้แข็งแรงเหมือนใคร
เหมือนกับพ่อ
- เหมือนพ่อ - เหมือนพ่อ
คามิโล วีเยกัสคือหนึ่งในผู้เล่น ที่มีคนรักมากที่สุดในพีจีเอทัวร์
เป็นของคามิโล วีเยกัส
แชมป์พีจีเอทัวร์
เขาชนะการแข่งพีจีเอทัวร์หลายครั้ง เคยลงแข่งแบบทีมหลายรายการ
เขาเป็นที่นับถือจากทั่วทุกสารทิศ
คามิโล วีเยกัสกลับมาอยู่ในกลุ่มเต็งแชมป์อีกครั้ง
ผู้เล่นชาวละตินกำลังฉลอง
เขายังไม่ตกยุค ปีก่อนเขาเป็นแชมป์ เขายังทำผลงาน
เขาเคยเล่นจับคู่กับผู้เล่นหลายคนของเรา
จึงเหมาะมากที่เราจะให้เขา มาช่วยดูฟอร์มการเล่นให้
การเลือกคนอย่างคามิโลมันไม่ต้องคิดเลย
ผมดีใจนะตอนที่เขาโทรมาขอให้ผมเป็นผู้ช่วย
นี่พูดจริงๆ
ผมบอกว่า "ทำไมให้ผมรอนานจังวะ"
เขาพร้อมจะลุย พร้อมจะสู้ นั่นคือสิ่งที่เราต้องการ
เขาเป็นส่วนสำคัญของทีมเรา
ในแมตช์ของผม พอมีเขาอยู่ข้างๆ ผมรู้สึกมั่นใจ
ผมพร้อมจะเอาตัวเข้าแลกเพื่อเขา และคิดว่าเขาก็พร้อมทำเพื่อเรา
อยากไปตีลูกที่สนามกอล์ฟเหรอ
เพื่อนบ้านฉันเรียนโรงเรียนเดียวกันกับคามิโล
ฉันจึงรู้จักเขามาทั้งชีวิต
ถ้าต้องจับลูกเอาไว้ แม่คงกินไม่ได้
เดี๋ยวลูกก็ร่วงจากเก้าอี้หรอก
มาเทโอ ลูกชายของเรา
เขาเป็นแสงสว่างให้เรา และเป็น
เครื่องเยียวยา
ให้กับครอบครัวที่แตกสลายของเรา หลังจากที่เราสูญเสียมีอา
ตอนมีอาเกิด มันเป็นครั้งแรกในชีวิต
ที่ฉันรู้สึกว่าไม่ต้องการอะไรอื่นอีก
ฉันมีทุกอย่างที่ฝันไว้
เด็กหญิงตัวน้อยคนนี้เติมเต็มฉัน
มีอา เธอเป็นคนร่าเริง
จนเราไม่นึกว่ามันจะเกิดเรื่องแบบนี้ขึ้น
ตอนที่มีอา 17 เดือน เธอเริ่มรู้สึกไม่สบาย
มีคืนหนึ่งที่เธอไม่นอนเลยสักงีบเดียว
และคืนนั้นเธอเริ่มเอามือจับหัวตัวเอง
เช้าวันต่อมา ฉันเลยบอกกับคามิโลว่า
"เราต้องทำอะไรสักอย่าง ฉันไม่ชอบแบบนี้เลย"
ผมยกหูโทรศัพท์ แล้วโทรไปหาบาร์บาร่ากับแจ็ค นิกคลอส
ผมขอให้พวกเขาช่วยหน่อย
ทางโรงพยาบาลทำการตรวจ แล้วชีวิตเราก็เปลี่ยนไป
ชีวิตมีอาเปลี่ยนไป การต่อสู้เริ่มต้นขึ้น
เราเจอเนื้องอกในสมองของมีอา
เธอเป็นมะเร็งสมองและกระดูกสันหลัง
พวกเขาบอกเราว่า "โอเค เราต้องผ่าตัดทันที"
เพื่อตัดก้อนเนื้องอกในสมองเท่าที่จะตัดออกได้
แต่โชคร้ายที่มีอาเป็นมะเร็งชนิดรุนแรง
มันเป็นช่วงเวลาที่ยากลำบากมาก
เพราะมันเกิดขึ้นในช่วงโควิด ตอนที่มีการล็อกดาวน์
ครอบครัวเราทั้งคู่อยู่ที่โคลอมเบีย
ล็อกดาวน์ พรมแดนถูกปิด
เราพาพวกเขามาที่นี่ไม่ได้
ขอต้อนรับสู่ห้องของมีอา ยิ้มแย้มแจ่มใสไว้นะ
จำได้ว่าผมโทรหาพี่ชาย พลางมองดูมีอา
ผมกอดเธอ และผมก็แตกสลายเป็นเสี่ยงๆ
ผมร้องไห้ และเขาก็บอกผมว่า
"ฉันอยากให้นายหายใจ"
ทางเดียวที่ผมจะหยุดร้องไห้ได้คือต้องหายใจลึกๆ
ผมพังทลาย
เธอผ่าตัดสมองห้าครั้ง
ใช้การรักษาที่รุนแรงที่สุด นั่นคือทำคีโม
เธอต้องรับการตรวจหลากหลายรูปแบบ
แล้ว
หลังจากนั้นห้าเดือน เธอก็ไปสวรรค์
เธออยู่กับเราเสมอ เธออยู่บนนั้น
อย่างที่มาเทโอบอก
ตีแรงเชียวนะนั่น
เขารู้ว่าตัวเองมีพี่สาว เขารู้ว่าเธอไม่ได้อยู่กับเราที่นี่แล้ว
แต่เขารู้ว่าเธออยู่บนนั้น
โลแกน บุกเข้าไปเลย
รับให้ได้ เยี่ยม
- ได้เวลาฉลองแล้ว ทำท่าฉลองสิ - ทำหน่อย
- เท่จัง แม่ไม่เคยเห็นท่านั้น - เป็นท่าใหม่ที่เขาเพิ่งฝึกน่ะ
มาเรียเป็นเพื่อนสาวคนแรกๆ ที่ฉันรู้จักตอนย้ายมาฟลอริดา
เธอเป็นคนมีไมตรี อบอุ่นและใจดี
พวกเขาเป็นคนที่พิเศษ และสำคัญมากในชีวิตของเรา
- มีแค่ลูกกับพ่อแล้ว คูปซี่ - เย่
ตอนที่มีอาป่วย มันเป็นช่วงเวลาที่เลวร้าย
ลูกคนโตของผมอายุเท่ากับมีอา
พวกเขาเคยเล่นด้วยกัน เติบโตมาด้วยกัน
เกาะแน่นหรือยัง
ผมรู้ว่าเด็กสาวตัวน้อยคนนี้จากไปแล้ว และผมไม่… ผม…
เราไม่รู้ว่าต้องทำยังไง
ผมนึกไม่ออกเลยว่ามาเรียกับคามิโลจะรู้สึกยังไง
ว้าว
- วงกตทุ่งข้าวโพด - วงกตทุ่งข้าวโพด
มันนำพาทุกอย่างกลับไปยังสิ่งที่สำคัญจริงๆ
โลแกน ใส่นี่ก่อน
- วิวตรงนี้สวยมาก สวยจริงๆ - นั่นสิ
ในหัวผมมีเสียงใครบางคนพูดอยู่ตลอดว่า
"แกยังพยายามไม่มากพอ" มันมีหมอนี่คอยตะโกนอยู่ตลอด
"คนอื่นเขาตั้งใจ แต่แกยังดีไม่พอ"
แต่มันก็มีอีกคนพูดว่า "แกยังให้เวลากับครอบครัวไม่พอ"
"สักวันลูกๆ แกจะย้ายออกจากบ้าน แล้วแกจะเสียใจที่ทำแบบนี้"
เพราะในด้านการเงิน ตอนนี้ผมสามารถวางมือได้แล้ว
ที่ผมอยากจะไปต่อ มันเป็นความต้องการส่วนตัวล้วนๆ
ดูเขี้ยวใหญ่ๆ นี่สิ
- เอ้าฮึบ หย่อนลงไป - พยายามได้ดี
- เย่! เข้าปากพอดีเป๊ะ - เข้าเป้าจังๆ
มันเป็นสมดุลที่รักษายาก
ทุกคน นั่นเอาจริงดิ
- โอ้โฮ - ใช่ไหมล่ะ แป๊บนะ
ผมเลยต้องการวินาทีที่บอกผมว่า "นี่มันคุ้มค่าแล้ว"
- เย่ - เย่
(นอร์ทปาล์มบีช) (ฟลอริดา)
(สนามกอล์ฟนอร์ทปาล์มบีช)
(ปาฏิหาริย์ของมีอา)
จะวิ่งแข่งหรือเปล่า
ฉันเตะก้นนายแน่พวก
มีอาเป็นแรงบันดาลใจให้เราอยากตอบแทน คนที่เจอสถานการณ์คล้ายกัน
และตอนนี้เราก็มีมูลนิธีปาฏิหาริย์ของมีอา
รู้ไหม ชีวิตโคจรเป็นวัฏจักร
มันมีทั้งเรื่องดีและเรื่องร้ายให้เราได้พูดถึง
ตรงนี้ดีไหม
มีอาอยู่บนโลกนี้แค่เพียงเวลาสั้นๆ
แต่เธอสร้างผลกระทบที่ยิ่งใหญ่
หลังจากที่เราสูญเสียลูกสาวไป เราถึงได้รู้ว่าเราโชคดีแค่ไหน
ที่ได้มาอยู่ที่โรงพยาบาลเด็กนิกคลอส และมีใครๆ ให้กำลังใจ
ผมร้องไห้กับเรื่องแบบนี้ตลอด แต่…
รักคุณนะ
ผมพูดเสมอว่าอยากให้มีอาอยู่ตรงนี้ แต่มีอาช่วยให้เราเติบโต
เปิดใจเรา
แรงใจที่เราได้รับวันแล้ววันเล่า
มันน่าเหลือเชื่อ
แรงใจจากเพื่อน จากครอบครัว จากทุกๆ คนที่อยู่ที่นี่
พวกเราเปลี่ยนไป ทั้งฉันและคามิโล เราไม่มีวันจะเป็นเหมือนเดิมอีก
เข้าที่ ระวัง ไป
แต่ฉันคิดว่ากอล์ฟซึ่งเป็นงานของเขา
มันช่วยเยียวยาเขาได้มากที่สุด
กำลังใจที่ผมได้รับจากเพื่อนๆ
จากพีจีเอทัวร์ จากวงการกอล์ฟมันยอดมาก
การได้เป็นผู้ช่วยกัปตันจึงเป็นการตอบแทน
ผมรู้สึกเป็นเกียรติที่ได้อยู่ในทีม เพื่อช่วยพลิกสถานการณ์
(มอนทรีออล) (แคนาดา)
ไปกัน
ผมตื่นเต้นมาก ประหม่าสุดๆ
แต่นั่นเป็นส่วนหนึ่งของการร่วมรายการใหญ่แบบนี้
เยี่ยม
เชฟมาแล้ว เขาจะเสิร์ฟอะไรให้เราดู
- เป็นไง สบายดีนะ - ดี มาลุยกันเลยพวก
ผมตื่นเต้นที่จะได้เล่นเพรสซิเดนต์สคัพครั้งแรก
ตื่นเต้นที่จะได้เป็นตัวแทนทีม สวมชุดสีดำที่มีตราโล่สีทอง
มันเป็นเกียรติยศครั้งสำคัญ
แล้วกระเป๋าอีกใบล่ะ
ดีนะที่ไม่ได้เอาของมาเยอะ
จุดที่ผมชอบของเพรสซิเดนต์สคัพก็คือ
กีฬาของเราเป็นกีฬาประเภทบุคคล แต่เฉพาะหนึ่งสัปดาห์นั้น
เราจะมีพรรคพวก 12 คน ที่เรารักหมดใจและปรารถนาดีด้วย
- เยี่ยม พร้อมจะขึ้นไปหรือยัง - อืม
เรามีแผนพร้อมแล้ว เรามีเป้าหมาย
ผมรู้สึกดี ผมคิดว่าทีมนี้พร้อมจะโชว์ฟอร์ม
- เป็นไงบ้างพวก - ยินดีต้อนรับ
(รอบซ้อม)
ถ้าเราคิดจะชนะทีมอเมริกา
เราต้องรวมทีมผู้เล่นจากทั่วทุกมุมโลก
และพยายามจับคู่พวกเขาให้ดีที่สุด เพื่อลงสนามไปชิงชัย
สำหรับทีมอเมริกา พวกเขาเล่นด้วยกันอยู่ตลอด
พวกเขาแข่งกันมาตั้งแต่เล่นรุ่นเยาวชนด้วยกัน
พวกเขาจึงรู้จักกันดี
แต่กับทีมนานาชาติ ความท้าทายมันต่างออกไป
ลูกทีมมาจากคนละมุมโลก
และคุณต้องทำให้พวกเขาเข้าใจตรงกัน ภายในช่วงเวลาสั้นๆ
ตื่นเต้นจัง ฉันตื่นเต้น
ทีมอเมริกาเอาชนะทีมนานาชาติของพวกเรา
เกือบทุกปีเลยมั้ง
ผมเข้าใจว่าเราเคยชนะครั้งหนึ่ง เสมอครั้งหนึ่ง ผมเลยหวังว่าปีนี้เราจะทำได้สำเร็จ
พูตินมันควรรสชาติเหมือนฮาลูมี
อร่อยจัง
เราจะไปชมกระท่อมพักของทีมเป็นครั้งแรก
- ว้าว สุดยอดเลย ว้าว - ให้ตายเถอะ
ภาพนั้นสวยแฮะ
ว้าว
ผมไม่คิดว่าทีมเราเป็นทีมรองบ่อน เหมือนที่เราอาจเคยเป็นในอดีต
ผมคิดว่าเรามีโมเมนตัม
เรามีผู้เล่นหลายคนที่เล่นเก่งสุดๆ ซึ่งมันยอดมาก
มันทำให้ผมอยากลงสนาม ไปกันเถอะ
ถ้าดูจากอันดับโลกล่ะก็
นี่เป็นปีที่เราสูสีที่สุดอาจจะในรอบ 20 กว่าปีเลย
ถึงอย่างนั้น อเมริกาก็ยังเป็นทีมที่แกร่งมากอยู่ดี
พวกเขาเหมือนจะเป็นตัวเต็ง ในการแข่งขันแบบทีมพวกนี้ทุกรายการ
แต่เราก็ได้เห็นผลงานของทีมยุโรปในไรเดอร์คัพ
และเราก็พยายามจะตามรอยพวกเขา
มันเป็นโจทย์ยากสำหรับเรา เมื่อมองในมุมของฟอร์มการเล่น
และในมุมของประวัติศาสตร์กับผลลัพธ์
แต่เพราะอย่างนั้นเราจึงมีโครงการใหญ่ เพื่อหาทางพลิกสถานการณ์
คามิโลเหมาะสมกับตำแหน่งรองกัปตัน
ส่วนหนึ่งเป็นเพราะเขาคือผู้เล่นขวัญใจ
ที่เห็นทุกๆ ด้านของวงการกอล์ฟมอาชีพมาแล้ว
แต่การรับตำแหน่งสนับสนุนในทีมนานาชาติ
มันยังเหมาะสมดี เพราะเขาเองก็ได้รับกำลังใจล้นหลาม
จากชุมชนนักกอล์ฟนานาชาติหลังจากสูญเสียมีอา
โอเคทุกคน วันอังคาร์ในสัปดาห์เพรสซิเดนต์สคัพ
เราจะมีงานเลี้ยงมื้อเที่ยงทีม
พวกผู้หญิงจะแต่งหน้าทำผมจนสวย
เราจะได้ดูเริ่ดและพร้อมถ่ายรูปทีมในคืนนี้
เราต้องดูดีแน่
(มิเชล มันนี่) (ภรรยาของไมค์ เวียร์)
ที่รัก
- เก๋เว่อร์ สวยจัง - ชอบลุคฉันไหม
- ดูดีมาก - ฉันเหมือนดอนญ่า ฟลอรินด้า
อยากเห็นแรงบันดาลใจของฉันไหม
อยากเห็นเลยล่ะ
- ให้ตาย เริ่ดตัวแม่ - เหมือนเป๊ะ
- เหมือนเป๊ะเลยใช่ไหม - เหมือนเป๊ะ
เริ่ดจริงๆ
ไหนๆ ลองไซส์เอสดูดีไหม
- ลองไซส์เอสดูนะ - โอเค
ฉันไม่รู้ว่าวันพฤหัสบดีนี้คือวันเกิดของมีอา
- ใช่ เธอควรจะหกขวบแล้ว - คุณรู้สึกยังไง
เธอคงจะ… ฉันโอเค
- เหรอ - ใช่ ฉันโอเค
ฉันรู้ว่าเธออยู่ในที่ที่ควรอยู่ เพราะงั้น…
ฉันสงสัยมาตลอดเลย แบบว่า…
แบบว่าคุณ…
คุณทำให้มันสมเหตุสมผล แบบไม่เข้าข้างตัวเองยังไง
- มันอธิบายยาก - อืม
แต่ฉันรู้ว่านี่คือภารกิจของเรา
เป็นภารกิจของฉัน ฉันทำสิ่งที่ฉันควรจะทำ
และตอนที่ทุกๆ อย่างมันเริ่มต้น ในวันที่มีคนมาบอกฉันเป็นครั้งแรก
แบบว่า "รู้ไหม มีอาอาจจะไม่รอด"
"อาจจะดีกับเธอที่สุดถ้าให้เธอไปสวรรค์"
ในวินาทีนั้น ฉันคิดว่า "ไม่ ฉันจะตายไปกับเธอ"
- อืม - ฉันคิดว่าชีวิตฉันคงจบสิ้น
แต่แล้วเราก็คิดว่ามีอาอยากให้เราเป็นยังไง
เธอคงอยากให้ฉันอยู่ต่อไป เธอคงอยากให้ฉันมีความสุข
เธอคงอยากให้ฉันก้าวหน้า
ตอนนี้มันเลยเหมือนกับว่า เธอกำลังใช้ชีวิตผ่านสายตาของฉัน
ว้าว
คุณยอดสุดๆ เลย
- ขอบคุณนะ - ไม่ ฉัน…
ฉันรู้ว่าเรามีสังคมที่แสนวิเศษ
แต่ฉันก็ไม่นึกว่า เราจะได้รับความรักมากมายปานนั้น
มันอธิบายได้ยากมาก
ทุกๆ คนพยายามกันเกินกว่าที่เราคิด
และเราก็รู้สึกว่าพวกเรานั้นเป็นที่รัก
มันเหมือนกับ… เราเหมือนครอบครัว ครอบครัวเล็กๆ
โอเค ต้องไม่ร้อง
- ไม่ เดี๋ยวหน้าเลอะ - เดี๋ยวหน้าเลอะ
- เรายังต้องไปปาร์ตี้ - ใช่
มีรูปต้องถ่าย ลุคดอนญ่า ฟลอรินด้าแสนสวยของฉัน
สิ่งที่มาเรียกับคามิโลต้องเผชิญ
ทำให้ครอบครัวนักกอล์ฟนานาชาติมารวมตัวกัน
เพื่อเป็นกำลังใจให้พวกเขา
มันแสดงให้เห็นถึง ความงดงามของกีฬากอล์ฟขั้นสูง
ซึ่งเป็นอะไรที่มหัศจรรย์
ถึงทุกคนจะห้ำหั่นกันเต็มที่ แต่เมื่อเกิดเรื่องเลวร้ายขึ้น
พวกเราพร้อมที่จะช่วยเหลือกัน ตรงนั้นแหละที่มันงดงาม
ทีมนานาชาติน่ะพิเศษมาก
คุณมีผู้เล่นจากออสเตรเลีย
แอฟริกาใต้ เกาหลี
ญี่ปุ่น โคลอมเบีย แคนาดา ทุกคนมารวมกันเป็นทีมเดียว
การรวมเป็นหนึ่งเดียวกันของทีมนานาชาติ
คือสิ่งพิเศษที่ฉันไม่คิดว่าทีมอเมริกาจะมี
ผมคิดว่าทีมเราปีนี้สามัคคีกันมาก
ตราโล่รวมเราเป็นหนึ่งเดียวกัน
และผมก็คิดว่าทุกๆ คนโอบรับมันไว้จากใจ
ดีจริงๆ ที่เราได้มาเป็นทีมเดียวกัน
และเราก็พยายาม ทำความเข้าใจวัฒนธรรมที่แตกต่าง
ทำความเข้าใจผู้เล่นที่ต่างจากเรา
รวมใจพวกเขาเป็นหนึ่งเพื่อให้เข้าใจว่า
เบื้องหลังของรายการนี้มีเป้าหมายที่ยิ่งใหญ่
และมันก็ยอดมาก
(ถ่ายรูปทีม)
ผู้เล่นเหล่านี้พูดเหมือนกันว่า รายการแข่งแบบทีมมันพิเศษ
เราไม่ได้เล่นเพื่อเงินหรือเพื่อตัวเอง
เราเล่นเพื่อเพื่อนร่วมทีม เพื่อพี่น้อง เพื่อประเทศ
ดี จากนั้นก็แบบ…
ไม่ นั่นดูบรรเจิดแล้ว
หลังจากวันที่แสนพิเศษ
ที่ได้อยู่กับคนรัก กับความตื่นเต้นและกับผู้คน
เราจะกลับมาในวันรุ่งขึ้น อย่างมีสมาธิและพร้อมที่จะแข่ง
เอาล่ะนะ ขอแบบร็อกๆ ไอ้เวรเอ๊ย
ทีมนานาชาติมีผู้เล่นที่แข็งแกร่ง ฝีมือดี เปี่ยมพรสวรรค์
ผู้นำของพวกเขาก็มากประสบการณ์ แน่นอนว่ามันมีความกังวลอยู่
แต่ผมมั่นใจ เพราะเรามีทีมที่ดี ผมย่อมต้องมั่นใจ
ตอนที่ไปแข่งเพรสซิเดนต์สคัพ ฉันกับคีแกนมองหน้ากันและพูดว่า
"เราพักใช้สมองสักสองสามวันจะดีไหมนะ"
เพราะมันเป็นไปไม่ได้
เราต่างคิดถึงสิ่งที่จะเกิดขึ้น และความร้ายแรงของมัน
ฉันคิดว่าเรื่องหนึ่งที่เขากลัวที่สุด ในการแข่งเพรสซิเดนต์สคัพ
คือการเล่นได้แย่สัปดาห์นั้น ซึ่งมันเกิดขึ้นได้ เพราะนี่คือกอล์ฟ
ยิ่งใกล้จะถึงรอบแรกมากเท่าไร
เรายิ่งรู้ว่ามันจริง
ผมยังมีความกังวลอยู่ลึกๆ ในใจ
แบบว่า "เชี่ย ฉันต้องเตรียมตัว ให้พร้อมสำหรับงานนี้"
"ไม่ว่าจะชอบไหม มันก็ใกล้เข้ามาแล้ว"
"ฉันกำลังจะไปตีลูกแรกกับคู่หู ไปเล่นเพื่อประเทศชาติ
และทีมตรงข้ามก็ตั้งใจจะฆ่าเรา"
ความกดดันของรายการแบบนี้มันรับมือยากเสมอ
แต่สำหรับคีแกน แบรดลีย์ มันยิ่งยากกว่านั้น
หลังโดนตัดออกจากทีมไรเดอร์คัพ ในแบบที่ทำให้ใจสลายได้
เมื่อสองสามเดือนก่อน
คีแกนและทุกๆ คนในวงการกอล์ฟ ต้องรับมือกับข่าวน่าแปลกใจ
ขอบคุณที่มาร่วมกับเราวันนี้
ในงานประกาศชื่อ กัปตันทีมไรเดอร์คัพอเมริกา ปี 2025
กว่า 100 ปีแล้วที่ตำแหน่งกัปตันทีมไรเดอร์คัพ
เป็นตำแหน่งที่ทรงเกียรติที่สุด ตำแหน่งหนึ่งของวงการเรา
ผมมาที่นี่เพื่อประกาศชื่อ กัปตันทีมไรเดอร์คัพของเรา
ในนามของนักกอล์ฟอาชีพพีจีเอ กว่า 30,000 คนทั่วทั้งประเทศ
คีแกน แบรดลีย์
เป็นเกียรติมากที่ผมได้เป็นผู้นำของทีมนี้
แล้วไปที่เบธเพจ เพื่อคว้าถ้วยไรเดอร์คัพกลับมาให้อเมริกา
คีแกน แบรดลีย์จะนำทีมไรเดอร์คัพอเมริกา
ในปี 2025 ที่เบธเพจ
คุณรู้สึกยังไงกับข่าวนี้
แปลกใจมากครับ
เขาไม่เคยมีผลงานการเป็นกัปตันทีม ตรงนั้นแหละที่น่าแปลกใจ
แบรดลีย์จะถูกกดดันมหาศาล ให้ต้องทำผลงานให้ได้
ฉันคิดว่าคีแกน แบรดลีย์จะถูกกดดันอย่างหนัก
ให้พิสูจน์ว่าตัวเองคู่ควรกับตำแหน่งกัปตัน
เขาอาจบอกคุณว่า เขาเคยเล่นท่ามกลางคำปรามาส
ตั้งแต่วันที่เขาเริ่มแข่งในพีจีเอทัวร์
และตอนนี้เมื่อคีแกนได้รับเกียรติให้ทำหน้าที่กัปตัน
เขาย่อมจะถูกปรามาสอีกครั้ง
และต้องพิสูจน์ว่าตัวเองคู่ควร
นี่เป็นเกียรติยศครั้งสำคัญ
ผมไม่เคยคิดด้วยซ้ำว่า จะได้รับโอกาสให้ทำหน้าที่นี้
ช่วยถือถ้วยด้วยมือซ้ายหน่อย
ผมอยากแสดงให้ลูกทีมเห็นว่า กัปตันทีมไรเดอร์คัพของพวกเขายังเล่นได้
ยังสามารถลงสนาม
และรับมือกับแรงกดดันในรายการแข่งแบบนี้
(เพรสซิเดนต์สคัพ) (สนามกอล์ฟรอยัลมอนทรีออล)
เพรสซิเดนต์สคัพได้มาจัด ที่รอยัลมอนทรีออลอีกครั้ง
หนึ่งในสนามที่งดงามอย่างยิ่งในโลกกีฬา
ทีมอเมริกาล่ะพวก!
เพรสซิเดนต์สคัพครั้งที่สองที่จัดขึ้นในแคนาดา
ถึงเวลาแล้ว
พวกหนุ่มๆ ตั้งใจฝึกฝนและเตรียมความพร้อม
พวกเขาอยากชิงชัย
ลุยเลย
และเราก็รู้ว่าตรงหน้าเรามีความท้าทายครั้งใหญ่
(กระท่อมทีม)
ทีมนานาชาติน่าทึ่งมาก
พวกเขามีนักกอล์ฟชั้นยอดของโลก
และพวกเขาก็อยากชนะสุดๆ ฉะนั้นเราจึงต้องมุ่งมั่นตั้งใจ
ผมไม่ได้ลงแข่งแบบนี้มานาน
ผมเลยกังวล และกลัว
แท่นตีแรกล้อมรอบด้วยอัฒจันทร์ ที่มีผู้ชม 4,000 คน
ทีมอินเตอร์
ดี
แฟนๆ ชาวมอนทรีออลเจ๋งมาก พวกเขาเร่าร้อน
ทุกงานจะมีธงแคนาดาโบกอยู่เสมอ แล้วก็จะมีบางคนที่แต่งตัว
ด้วยชุดแปลกๆ สีขาวแดง
พวกเขาจะคึกกันสุดๆ
เราต้องการมัน เราต้องการพลังงานแบบนั้น
พอเริ่มทัวร์นาเมนต์ ทุกคนจะคิดแต่เอาชนะ
เราจะอยากขยี้อีกทีมหนึ่งให้แหลก
ถึงพวกเขาจะเป็นคนที่เรารัก คนที่เล่นกอล์ฟกับเรามานาน
แต่เราอยู่ในฉากหลังที่แตกต่างโดยสิ้นเชิง
เพื่อนรักคนหนึ่งของฉัน มาเรีย วีเยกัส เธออยู่ทีมนานาชาติ
เธอมาร่วมงานแต่งฉัน เป็นเพื่อนเจ้าสาว
แต่เรารู้ว่าพอมันเริ่ม…
พวกเราก็เดินไปยังคนละฝั่งของแฟร์เวย์
ในช่วงเวลาสั้นๆ นั้น ทุกอย่างมันคอขาดบาดตาย
เรากำลังจะแนะนำผู้เล่น ในแมตช์โฟร์บอลห้าแมตช์แรก
พวกเขามาแล้วครับ
ทีมนานาชาติพยายามที่จะพลิกประวัติศาสตร์
ทีมอเมริกาเคยชนะรายการนี้ 12 จาก 14 ครั้ง
พวกเขาเคยเป็นแชมป์เก้าสมัยรวด
พอไปยืนที่แท่นตีแรกและเห็นคนนับพันที่นั่น
เราก็ไม่ต้องพูดอะไรอีก มันได้เวลาลุยแล้ว
เพรสซิเดนต์สคัพเป็นการแข่งแบบแมตช์เพลย์ เหมือนกับไรเดอร์คัพ
ซึ่งแปลว่าผู้เล่นจะต้องแข่งกันโดยตรง
ถ้าเก็บหลุมนั้นได้ก็จะได้หนึ่งแต้ม
ถ้าเสียหลุมนั้นก็จะเสียหนึ่งแต้ม
และในตอนท้าย ถ้าใครทำแต้มได้มากกว่าก็จะชนะแมตช์นั้น
แมตช์ส่วนใหญ่จะเป็นแบบจับคู่สองต่อสอง
ก่อนจะมาแข่งเดียวกันในวันอาทิตย์
ทุกแมตช์จะเท่ากับหนึ่งคะแนน
พวกเขาแข่งกัน 30 แมตช์จึงมี 30 คะแนน
ถ้าทีมไหนได้ 15.5 คะแนน ก็จะเป็นแชมป์เพรสซิเดนต์สคัพ
(โทนี่ ฟิเนา - แซนเดอร์ เชาฟ์เฟล ปะทะเจสัน เดย์ - บยองฮุน อัน)
โทนี่ ฟิเนามาเล่นเพรสซิเดนต์สคัพเป็นครั้งที่สาม
ที่พวกเราถูกส่งมาเป็นคู่แรก
เพราะเราอยากเห็นทีมอเมริกา ทำคะแนนนำไปก่อน
มันมีหลายๆ ความรู้สึก แต่เราพยายามจดจ่อกับการเล่น
พวกเราเครียดกันสุดๆ แบบว่า "โอ๊ย"
ฉันอยากจะร้องไห้ แต่ก็กลั้นหายใจไว้
(หลุม 1)
ต่อไปคือตาเจสัน เดย์
โอ้ เจสัน เดย์ ทีมนานาชาติเริ่มต้นได้อย่างงดงาม
พวกเขาเก็บหลุมเปิดการแข่งได้สำเร็จ
ผู้เล่นตัวแทนจากทีมอเมริกา
คือวินด์แฮม คลาร์กกับคีแกน แบรดลีย์
มันเป็นรายการแข่งที่ตึงเครียดสุดๆ
มันทำให้ฉันอยากอ้วก อยากร้องไห้
และมันก็… ฉันขนลุกไปทั้งตัว
คีแกน แบรดลีย์เคยสงสัยว่าเขาจะมีโอกาส
ได้เล่นในรายการแข่งแบบทีมอีกครั้งหรือไม่
แต่เขาไม่เพียงเป็นกัปตันทีมไรเดอร์คัพ ของอเมริกาคนถัดไป
เขายังได้มาเล่นในทีมเพรสซิเดนต์สคัพด้วย
ลูกลงกลางแฟร์เวย์เลย
ทอม คิมพยายามตอบโต้
ลงหลุมไปแล้ว
ฉันชอบเวลาที่เห็นพวกเขาทำแบบนี้ในการแข่ง
ใช่เลย เพราะในรายการปกติ พวกเขาจะ…
- ไม่สนใจรอบตัว - ใช่
เชฟฟ์เลอร์ ลูกนี้เพื่อเสมอ
ไงล่ะวะ
โอ้โฮ
ผมไม่เคยเห็นสก็อตตี้ เชฟฟ์เลอร์มีท่าทีแบบนั้น
เราต้องระวังไว้ เพราะอารมณ์พาเราไปในทางที่ดีก็ได้
หรือร้ายก็ได้
ลูกนี้เพื่อเบอร์ดี้ ทอม คิม
เขาจะทำได้อีกไหม
โอ้โฮ
เชฟฟ์เลอร์ต้องฟังเสียงเขาอีกครั้งครับ
เขาหันหลังให้ ไม่เหลียวมามองด้วยซ้ำ
คิมกับอิมออกไปแล้ว พวกเขาไปยังทีบ็อกซ์ที่เก้า
พวกเขาออกไปจากกรีน
เป็นพฤติกรรมที่ไม่ดีเอาซะเลย ในความเห็นผม มันดูไม่เคารพกัน
ผมบอกให้ทอมกับซองแจออกมาก่อน
ผมไม่อยากให้สก็อตตี้ มีโอกาสได้พัตต์ลูกที่หลุมแปด
แล้วหันมาหาทอมแบบที่เขาทำที่หลุมเจ็ด
ถึงดูไม่ดีนัก แต่มันก็เกิดขึ้นได้
ผมไม่ได้มีเจตนาร้ายอะไร
ผมคิดว่าสิ่งที่ทอม คิมทำ มันเป็นการราดน้ำมันให้อีกฝ่าย
มันไปกระตุ้นทีมอเมริกา ให้พูดว่า "นี่ เดี๋ยวนะ"
"ในเมื่อกล้าวิจารณ์ เวลาโดนบ้างอย่าเสียใจ"
"นี่คือกีฬา และเราจะทำให้พวกนายจำได้"
โทนี่ ฟิเนา ลูกนี้เพื่อเบอร์ดี้
โอ้ เขาทำสำเร็จครับ
ช็อตนี้สวยจริงๆ
(ฟิเนา/เชาฟ์เฟล 2 แต้ม) (เดย์/ฮุน อัน)
พัตต์เก็บเบอร์ดี้ของวินด์แฮม คลาร์ก
ไร้ที่ติ
เหตุการณ์พวกนั้นทำให้อารมณ์มันหลั่งไหลออกมา
เข้มข้นและรวดเร็วมาก
ฉันดีใจที่มันเกิดขึ้น มันช่วยจุดไฟในตัวทุกคน
คีแกน แบรดลีย์ตีลูกจากขอบกรีน เพื่อเก็บเบอร์ดี้และพิชิตหลุมนี้
ให้ตาย ลงไปแล้ว ลงหลุมเป๊ะๆ
นั่นล่ะครับ
(อเมริกา 4-0 นานาชาติ)
ดูเหมือนว่าในสนามตอนนี้จะเงียบสนิท
กลับมาที่หลุม 18
คีแกน แบรดลีย์มีโอกาสปิดฉากรอบวันนี้ที่หลุมนี้
เร็วเข้า ดังหน่อย ดังๆ เลย
เอาเลย
รอบที่หนึ่งขึ้นอยู่กับพัตต์สุดท้าย ของคีแกนที่หลุม 18
ถ้าเขาพลาด วันนี้ทีมนานาชาติจะได้ครึ่งคะแนน
แต่ถ้าเขาทำสำเร็จ ทีมอเมริกาจะกวาดไปหมดทั้งห้าคะแนน
รอบๆ สนามไม่มีแมตช์อื่นแล้ว ภรรยาของทุกคนอยู่ตรงนั้น
และผมก็คิดว่า "ให้ตายสิ นี่คือช่วงเวลาสำคัญ"
ลูกตีวงโค้ง คีแกน
คีแกน แบรดลีย์ลงดาบสุดท้าย ปิดฉากรอบที่ทีมอเมริกาครองสนาม
คนพูดกันหนาหูว่านี่อาจจะเป็น ปีที่ทีมนานาชาติเอาชนะทีมอเมริกาได้
แต่แค่วันแรก คำร่ำลือนี้ก็ซาไป
มันเหมือนกับเป็นหลักฐาน
ว่าทั้งสองทีมไม่ควรอยู่บนสนามเดียวกันด้วยซ้ำ
- เก่งมาก - ให้ตาย ยอดมากใช่ไหมล่ะ
- ทำแบบนั้นสนุกดี - พลังที่เก็บกักไว้มาสิบปี
- ยอดไปเลย - ฉันรู้ ขอบใจนะ
ฉันรู้ตั้งแต่ก่อนนายจะตีแล้ว
"ถ้าลงเขาต้องคลั่งแน่ๆ" แล้วนายก็ทำจริงๆ
ก่อนวันนั้น เราคิดว่าเราคงชนะได้ยาก
แต่พอจบวัน เราก็คิดว่า "นำ 5-0"
ถ้าเทียบกับบาสเกตบอล เราก็นำ 30 แต้ม นั่นมันเยอะมาก
- สนุกเป็นบ้า - ใช่เลยพวก
ให้ตาย ดีเป็นบ้า
ทีมอเมริกาลงสนามและซัดอีกฝ่ายอย่างจัง
พวกเขาบอกว่า "นี่คือเกมของเรา เหมือนกับที่เราบอกไว้แต่แรก"
"ทีนี้พวกนายจะทำไงล่ะ"
รอบเมื่อวานมันแย่ แต่มันก็ผ่านมาแล้ว
นี่รอบวันศุกร์ วันนี้เราต้องตั้งใจ
ลูกทีมเราเล่นกอล์ฟกันมานาน พวกเขารู้ว่ากำลังทำอะไรอยู่
ก็แค่บังเอิญมันเป็นวันที่เล่นได้แย่
โดยเฉพาะช่วงท้ายๆ ที่อีกฝ่ายพลิกเกมได้ในหลายแมตช์
การที่จู่ๆ เราจะสู้กับทีมที่แข็ง อย่างทีมอเมริกาได้เลยมันเป็นไปไม่ได้
ผมไม่ได้คิดหรือคาดหวัง ให้เราเทียบชั้นพวกเขาได้ในทันที
เราต้องมุ่งเน้นเฉือนชนะให้ได้ในแต่ละแมตช์
และดูว่าเราจะพาตัวเอง ไปถึงรอบวันอาทิตย์ได้ไหม
(วันศุกร์) (รอบ 2)
วันที่สองของเพรสซิเดนต์สคัพ ทีมนานาชาติกำลังคาดหวังว่า
ผู้ชมชาวแคนาดาจะช่วยกระตุ้น ให้พวกเขาตีโต้กลับมาในรอบวันศุกร์นี้ได้
พวกเขาต้องการมัน
ไมค์บอกว่าเขามีแผน จะไม่ส่งคุณลงเล่นในวันนี้มาแต่แรก
แล้วคุณอยากเล่นหรือเปล่าคะ
สำหรับผม มันไม่สำคัญ
ขอแค่คะแนนเราชนะ นั่นแหละสำคัญกับผมที่สุด
แต่คุณก็จะออกไปช่วย…
แน่นอนครับ เพราะงั้นผมถึงมาก่อนทีม ผมมาเรียกความคึกคักของผู้ชม
ทำไมไม่รู้ ผู้ชมถึงได้เงียบมากในรอบวันพฤหัส
เราต้องการเสียงเชียร์ และผมก็มาจัดการเรียกเสียงเชียร์ของผู้ชม
ตลอดสี่วันในสนาม สถานการณ์มันพลิกผันอยู่ตลอด
แค่ในการแข่งวันเดียว สถานการณ์ก็พลิกผันหลายหน
การที่ผู้ชมมีส่วนร่วมด้วยจึงสำคัญมาก
ทีมอินเตอร์
บรรยากาศวันนี้มันเปลี่ยนไป ผมรู้สึกได้ตั้งแต่แรกเลย
ผู้ชมเสียงดังขึ้น มีคนมามากขึ้น
ผู้ชมได้รับสารให้เชียร์ให้ดังขึ้น
ได้เวลาปล่อยวางอารมณ์ แล้วลงไปโชว์ฝีมือ
ซองแจ อิมเป็นคนเปิดฉากรอบวันนี้
ถ้าจะให้ข้ามบังเกอร์ก็ต้องตีให้ได้ 285 หลา
เขาตีข้ามแฟร์เวย์ 300 หลา และลูกตกลงบนกรีนพอดี
ดูเหมือนวันนี้พวกเขาจะแรงดีกว่าเดิมนะครับ
แซนเดอร์กำลังแย่แล้ว ต้นไม้ขวางหน้าเขาพอดี
ลูกลอยไปแล้ว
ชนต้นไม้ ผมมองไม่เห็นว่ามันหล่นไปไหน
มันตกตรงหน้าเขาแค่ราว 60 หลา
ทีมอินเตอร์
ลูกนี้เพื่อเก็บพาร์และพิชิตหลุมนี้ให้ทีมนานาชาติ
เพื่อคะแนนนำสามแต้ม
นำโด่งแล้วครับ ตามสามแต้ม การจะไล่ให้ทันก็ยาก
ถึงนี่จะเพิ่งต้นเกม แต่ลูกนี้สำคัญมาก
กลับมาที่หลุมห้า อดัม สก็อตต์จะตีเบอร์ดี้เก็บหลุมนี้
โปรรุ่นใหญ่ทำสำเร็จ
วินด์แฮม คลาร์ก
ชิพนี้ไม่ลงกรีนอีกแล้ว
ดูผู้ชมสิ
เจสัน เดย์มีโอกาสเก็บเบอร์ดี้เพื่อพิชิตหลุมนี้
เยี่ยม ลูกกลิ้งลงไปสวยๆ
ทีมนานาชาติชนะสี่จากห้าแมตช์แล้วครับ
นี่เป็นชัยชนะที่ท่วมท้น
ซีวู คิมจะตีเก็บพาร์
และคว้าชัยชนะในแมตช์นี้
เพื่อจบสกอร์รอบวันศุกร์ที่ 5-0
เจ้าบ้านกวาดไปหมดทุกแต้ม!
สุดยอดเลย
การที่ทีมนานาชาติตีโต้กลับมาได้ และชนะทั้งห้าแมตช์ในวันที่สอง
เป็นการประกาศศักดาอย่างยิ่งใหญ่
พวกเขาออกมาบอกทีมอเมริกาว่า "เราไม่กลัวพวกนาย"
- เก่งมาก - เห็นฉันไหม
- เห็น ต้องงี้สิ - เจ๋งโคตรๆ
เมื่อมองจากฝั่งทีมอเมริกา มันน่าเจ็บใจก็จริง แต่มันก็ดี
ที่ได้เห็นทีมฝ่ายตรงข้ามเล่นแบบสุดฝีมือ
ต่อหน้าผู้ชมในบ้านตัวเอง
กวาดหมดทุกแต้ม
กวาดเรียบ
สมน้ำหน้ากะลาหัวเจาะ
ในรอบหลังจากวันแบบนี้ เราต้องระวังให้ดี
เพราะนี่ไม่ใช่การแข่งขันวันเดียว
และในกรณีนี้ เราจะฉลองกับความสำเร็จ
ฉลองกับผลงานที่ออกมาดี
ฉลองกับฟอร์มการเล่นที่เรามีในวันนี้
เอาหน่อย ต้องงี้ดิ
แล้วเราก็ต้องเตือนให้พวกหนุ่มๆ ไม่ลืมว่า ตอนนี้เรากลับมาที่ศูนย์ใหม่
และพรุ่งนี้เราต้องกลับลงสนามเพื่อเล่นให้สุดฝีมือ
(วันอาทิตย์) (รอบที่สี่)
ฉันรู้สึกกังวลกับรอบวันอาทิตย์มากเลย
รอบคนเดียวมันแตกต่างกันอย่างสิ้นเชิง
ในการแข่งกอล์ฟ อะไรก็เกิดขึ้นได้
และอะไรก็เกิดขึ้นได้ โดยเฉพาะในรอบวันอาทิตย์
คีแกนพร้อมเล่น แต่เขาเงียบมาก
และฉันรู้ดีว่านั่นเป็นเพราะเขากังวลนิดๆ
ชัยชนะวันนี้สำคัญมากจริงๆ กับทีมนี้
ฉันรู้ว่าพวกเขาอยากชนะมากๆ
ฉันรู้ว่าคีแกนอยากชนะยิ่งกว่าอะไรทั้งนั้น
พวกเขาไม่เคยแพ้ในเพรสซิเดนต์สคัพมาหลายปี
และใครก็ย่อมอยากเป็นฝ่ายที่ชนะ
อเมริกา
ลุยเลยแคนาดา สู้ๆ
นี่คือประวัติศาสตร์และบรรยากาศที่สุดยอด ก่อนเข้าสู่ 12 แมตช์แข่งเดี่ยวสุดท้าย
ของรายการเพรสซิเดนต์สคัพครั้งที่ 15
ที่ต่างจากไรเดอร์คัพ
คือเพรสซิเดนต์สคัพจะแข่งกันสี่วันไม่ใช่สามวัน
และหลังจากการแข่งแบบทีมในวันเสาร์
ทีมอเมริกานำทีมนานาชาติอยู่ 11-7
ถึงดูเหมือนว่าทีมอเมริกาน่าจะชนะแบบหวานหมู
แต่ทีมนานาชาติทีมนี้ก็ได้พิสูจน์ให้เห็นแล้วว่า
พวกเขาสามารถไล่ตีโต้ได้
และวันนี้ก็มีแต้มให้เก็บ 12 แต้ม
รอบวันอาทิตย์ของเพรสซิเดนต์สคัพนั้นแตกต่าง
เราเปลี่ยนจากการแข่งแบบทีมมาเป็นแบบเดี่ยว
จะไม่มีการจับคู่อีกแล้ว ผู้เล่นทุกคนต้องลงเล่น
และคุณต้องทำคะแนนให้ได้
มันจะไม่มีใครมาช่วยกลบความผิดพลาดของเรา
เราจะต้องลงสนามตามลำพัง
มันกลับมาเป็นกอล์ฟปกติแบบที่เราคุ้นเคย
แต่เราเล่นเป็นทีมมาแล้วสามวัน และมันแบบว่า…
เรารู้สึกเหมือนไม่เคยทำแบบนี้มาก่อน มันจึงน่าสนใจมากๆ
เซ็นให้ได้แค่นิดหน่อยนะ ฉันต้องไปวอร์มร่างกาย
วันนี้จะเป็นวันที่สำคัญมาก เราตามอยู่สี่แต้ม
ต้องมาดูว่าเราจะเริ่มได้สวยไหม
จะทำคะแนนได้ไหม และดูว่าพวกเรามีของหรือเปล่า
กัปตันจิม ฟิวริก ถึงไม่อาจเป็นกัปตันของทีมแชมป์ไรเดอร์คัพ
แต่วันนี้ทีมของเขาคือเต็งแชมป์
จิมมาบอกผมว่าผมจะลงเล่นเป็นคนที่หก
และผมก็รู้ว่าตำแหน่งนี้
เป็นตำแหน่งที่มีความสำคัญมาก
ทุกอย่างที่คีแกน แบรดลีย์เผชิญ ในช่วงสองสามปีที่ผ่านมา
ทั้งการถูกทีมไรเดอร์คัพมองข้าม ถูกกังขา แต่แล้วก็เล่นได้ดี
คว้าแชมป์ในช่วงท้ายฤดูกาล และถูกเลือกให้มาแข่งเพรสซิเดนต์สคัพ
ทุกอย่างมันนำมาสู่วินาทีนี้
เขาไม่มีที่ให้ซ่อนแล้ว ความกดดันตกอยู่ที่เขาให้ต้องทำให้ได้
และเราย่อมไม่อยากเป็นคนที่ทำให้ทีมผิดหวัง ในรอบแข่งเดี่ยววันอาทิตย์
เหลืออีกแค่สี่แต้มครึ่ง
ทีมอเมริกาจะได้ 15 แต้มครึ่งและคว้าชัยชนะไป
ทีมนานาชาติต้องทำให้ได้แปดแต้มครึ่ง หากอยากเป็นแชมป์
เรานำสี่แต้ม พวกเขายังมีโอกาสไล่ตามทัน
เรารู้ว่าอะไรก็เกิดขึ้นได้ ผมไม่เคยไว้ใจแต้มนำในรอบวันอาทิตย์
ตอนนี้จะเริ่มแมตช์แรก มันน่าสนุกทีเดียว
สองแชมป์รายการใหญ่ เชาฟ์เฟลกับเดย์
ลูกลอยสูงมากครับ ตกตรงมุมบังเกอร์เลย เป็นทีช็อตที่สวยมาก
คีแกน แบรดลีย์ หลุมที่สอง
คีแกน แบรดลีย์เริ่มได้ดีจริงๆ
แซนเดอร์ เชาฟ์เฟลตีเบอร์ดี้ เก็บหลุมพาร์-5 หลุมที่ 12 ได้สำเร็จ
เจสัน เดย์ตามอยู่ห้าแต้ม เขากำลังจะตีสโตรคที่สาม
เขาสู้สุดชีวิตเพื่อให้ตัวเองยังไม่แพ้ และ…
เรียบร้อยครับ
(แซนเดอร์ เชาฟ์เฟล 4 แต้ม) (เจสัน เดย์)
กลับมาที่หลุมที่ 10 คีแกน แบรดลีย์ เพื่อเบอร์ดี้
เขาตามซีวู คิมหนึ่งแต้ม
คีแกน แบรดลีย์โต้กลับในหลุมที่สิบ
ซีวู ลูกนี้เพื่อรักษาคะแนนนำหนึ่งแต้ม
- ไม่นะ - เย่
(คีแกน แบรดลีย์ เสมอ) (ซีวู คิม)
แซนเดอร์ เชาฟ์เฟลครับ
ผมแน่ใจว่าเขาอยากจบแมตช์นี้แบบนิ่มๆ
- แค่ชิพให้เข้ากรีนก็เรียบร้อย - ใช่ครับ
หวานหมูเลย เขาถอดหมวกแล้ว
แต้มแรกวันอาทิตย์ตกเป็นของทีมอเมริกา
นี่อาจจะเป็นช่วงเวลาของทอม คิม
จะทำได้ไหม
เขาทำได้ ทอม คิมตีเสมอ
(แซม เบิร์นส์ เสมอ) (ทอม คิม)
มัตสึยามะจะพัตต์เก็บพาร์เพื่อปิดฉากแมตช์นี้
ทีมอินเตอร์
และมัตสึยามะทำได้สำเร็จ
เป็นอีกแมตช์ที่สนุกจริงๆ ครับ
ศึกระหว่างอันดับหนึ่งกับอันดับเจ็ดของโลก
หลุม 13
ธีเกลา เพื่อเบอร์ดี้และชนะแมตช์
- เยี่ยม - และธีเกลา…
เขาฝีมือดีไม่มีตก
ช่างเป็นรสชาติที่หอมหวาน
เพรสซิเดนต์สคัพครั้งแรกของเขา
ทีมอินเตอร์
ทีมอเมริกาใกล้จะได้เป็นแชมป์เพรสซิเดนต์สคัพ
พวกเขาต้องการอีกแค่แต้มเดียวเท่านั้น
และคีแกน แบรดลีย์ก็อาจเก็บแต้มตัดสินมาได้
ตีลงน้ำไปเลย คีแกน
เงียบๆ กันหน่อย
เฮ่ย เงียบๆ
ตอนนี้ผู้ชมใจร้ายกับคีแกนน่าดู
ดูดีทีเดียวครับ
- เยี่ยม - เขาทำสำเร็จ สวยมาก คีแกน
มันคงยอดน่าดูถ้าซีวูสามารถชนะสามหลุมสุดท้าย
และจบแมตช์นี้ด้วยคะแนนเสมอ
ไปตามเส้นเลยครับ
ตีได้เยี่ยม
มันลอยไปที่หลุมเลย
มีความหวังรำไรแล้วครับ
คีแกน แบรดลีย์ ลูกนี้เขาต้องตีให้ดี
- ไปเลย - เร็วเข้า ลอยไป
- ไปสิ ไป - ไป
แจ๋ว
ตีได้สวยมาก
คีแกน เพื่อเบอร์ดี้
และคว้าถ้วยเพรสซิเดนต์สคัพ
ทั้งหมดขึ้นอยู่กับซีวู คิมแล้ว
เขาต้องหยุดคีแกนไม่ให้คว้าถ้วยมาให้ทีม
ที่กรีน ผมตั้งใจไม่หันไปมองจิลเลียน
เพราะผมรู้สึกถึงน้ำหนัก ของสิ่งที่เกิดขึ้นเมื่อปีที่แล้ว เรื่องที่เมดินาห์
เรื่องที่เกลนอีเกิลส์
เรื่องที่ผมไม่ถูกเลือกเข้าทีมหลายๆ ทีม
รวมถึงสิบปีที่ไม่ได้ลงแข่ง
ผมรู้ว่าตัวเองทุ่มเทหนักมาก กว่าจะกลับมาตรงนี้ได้
จบลงแล้วครับ
เบียร์อยู่ไหน
อเมริกา
- จิม - ล้อเล่นใช่ไหมเนี่ย
ขอบใจนะ ขอบใจที่เลือกฉัน
มันเต็มไปด้วยความตื่นเต้น ความเบิกบาน พลังงานมากมายแผ่ออกมาจากคีแกน
และผมจะทำทุกๆ อย่างเพื่อช่วยเหลือเขา
กับการเปลี่ยนผ่านจากปีนี้ไปสู่ไรเดอร์คัพในปีหน้า
อเมริกา
กอล์ฟ วิถีชีวิตแบบนี้
การซ้อมหนัก การเดินทางตลอดปี
ช่วงเวลาเล็กๆ แบบนั้น มันทำให้เรารู้สึกว่า "โอเค มันคุ้มค่า"
โคตรเยี่ยมเลยล่ะค่ะ
มันอธิบายเป็นคำพูดได้ยาก
ถ้าสองสามปีที่ผ่านมา ผมเขียนสิ่งที่ผมหวังจะให้เกิดขึ้นใส่กระดาษ
มันเหมือนกลายเป็นจริง
และช่วงเวลาที่ทำให้เรารู้สึกว่าคุ้มค่า ก็ไม่ได้จะเกิดขึ้นอยู่ตลอด
- เย่ - เย่
สุดยอด
ผมภูมิใจในตัวเพื่อนร่วมทีมสุดๆ
ผมรักเราทั้ง 12 คนมาก เราสนิทกันมาก
ผมคิดว่าเราทุกคนมั่นใจเต็มเปี่ยม เราตั้งใจจะเอาชนะ
และเราก็สู้สุดฝีมือ
บางอย่างไม่เป็นไปตามที่เราคิด พวกเขาเล่นได้ดีกว่าเรา
และมันยากที่จะทำใจยอมรับ
ในช่วงเวลาที่ยากลำบากของการเล่นกอล์ฟ ผมจะมองดูมีอาและสิ่งที่เกิดขึ้น
มุมมองชีวิตของผมคงเปลี่ยนไปในหลายๆ แง่
และนั่นคือแง่หนึ่ง
แล้วการเดินทางก็ดำเนินต่อไปอีกครั้ง
คนเก่งของฉันอยู่ไหน คีแกน แบรดลีย์ นายรับลูกนี้ไป
เอามันไปที่เบธเพจ แล้วพาทุกคนกลับมา 2025
ปีหน้าบทบาทกัปตันของผมคงถูกวิจารณ์ พวกเขาต้องดูถูกฝีมือผม
พวกเขาจะกังขาฝีมือผม ผมถูกกังขามาตลอดทั้งชีวิต
เวลาแบบนั้นแหละที่ผมจะโชว์ฝีมือ
เราจะไปเบธเพจและถล่มพวกเขาให้ราบ
(ขอต้อนรับสู่เบธเพจสเตตพาร์ก)
(กัปตัน) (คีแกน แบรดลีย์)